Kerskaartjie op ‘n skip – in Afrikaans!Voorkant van die Kerskaartjie wat Jurie Kotze aan Maroela Media gestuur het Jurie Kotze, ŉ Maroela Media-leser wat op ŉ Amerikaanse navorsingskip werk, het ŉ Kerskaartjie ontvang – met Afrikaans daarop gedruk. “ŉ Noorweegse skeepskonsortium het Afrikaans waardig genoeg geag om Afrikaans in druk te laat verskyn, alhoewel klomp ander tale dalk eerder sou kon kwalifiseer,” skryf Kotze. Hy het die kaartjie aan boord die skip ontvang. Geseënde Kersfees en ‘n gelukkige nuwe jaar verskyn op die voorkant van die kaartjie. Afrikaans is een van agt tale wat op die kaartjie verskyn. Kotze voeg by dit is ironies dat dit in Suid-Afrika al hoe moeiliker raak om die mees basiese dokument in Afrikaans te kry. Hy meen indien die “cool dude”-Afrikaans sou uitsterf, sou dit net ŉ suiweringsproses wees. “Praat Afrikaans suiwer, dis ‘n pragtige taal en het nie Engelse kruie nodig nie!”